Kevins Šatenkērks

Kevins Šatenkērks (; dzimis ) ir amerikāņu bijušais hokejists, aizsargs.

 Spēlētāja karjera 
Profesionāļa karjeru Šatenkērks uzsāka 2009.—10. gada nogalē, kad aizvadīja trīs spēles AHL kluba Lake Erie Monsters rindās. "Monsters" sastāvā Šatenkērks uzsāka arī 2010.—11. gada sezonu, taču novembrī tika izsaukts uz NHL vienību Kolorādo "Avalanche". Februārī "Avalanche" aizmainīja Šatenkērku uz Sentluisas "Blues" vienību.

Jau 2011.—12. gada sezonā, kas bija pirmā pilnā Šatenkērka sezonas "Blues" rindās, viņš noslēdza kā otrs rezultatīvākais komandas aizsargs aiz Aleksa Petrandželo. 2012.—13. gada sezonas NHL lokauta laikā Šatenkērks spēlēja SM līgas vienībā Turku TPS, taču tad atgriezās "Blues" sastāvā. Šatenkērks saglabāja stabilu rezultativitāti arī turpmākajās sezonās, katrā pārsniedzot 40 punktu robežu. 2017. gada februāra nogalē tika aizmainīts uz Vašingtonas "Capitals", taču vasarā noslēdza četru gadu līgumu ar Ņujorkas "Rangers". 2019. gada vasarā "Rangers" izpirka atlikušo līguma termiņu, un Šatenkērks vienojās par viena gada līgumu ar Tampabejas "Lightning". 2020. gadā kopā ar "Lightning" izcīnīja Stenlija kausu. Oktobrī hokejists noslēdza trīs gadu līgumu ar Anahaimas "Ducks".

ASV hokeja izlases rindās spēlējis 2014. gada Olimpisko spēļu turnīrā, kā arī 2011. gada Pasaules čempionātā.

 Ārējās saites 

Kategorija:1989. gadā dzimušie
Kategorija:ASV hokejisti
Kategorija:Kolorādo "Avalanche" spēlētāji
Kategorija:Sentluisas "Blues" spēlētāji
Kategorija:Vašingtonas "Capitals" spēlētāji
Kategorija:Ņujorkas "Rangers" spēlētāji
Kategorija:Tampabejas "Lightning" spēlētāji
Kategorija:Anahaimas "Ducks" spēlētāji
Kategorija:Bostonas "Bruins" spēlētāji
Kategorija:Hokejisti 2014. gada ziemas olimpiskajās spēlēs
Kategorija:NHL drafta pirmās kārtas izvēles
Kategorija:Stenlija kausa ieguvēji
Kategorija:Ņujorkas štatā dzimušie